text: Her er Bios' responstider
  18 september 2015 kl. 18.42
  Bios har nu kørt ambulancer i Region Syddanmark i to uger. Du kan se tallene for responstiderne lige her.
  Region Syddanmark har udarbejdet en status over responstiderne for de første 14 dage med Bios og Responce bag rattene i de syddanske ambulancer. Og responstiderne er næsten de samme som dem, Falck havde, da de stod for ambulancekørslen.
  I løbet af de første 14 dage af september, har vagtcentralen, der modtager 112-opkaldene, sendt Bios’ ambulancer afsted med udrykning 2.136 gange, mens Responce har kørt afsted med udrykning 753 gange.
  Den form for ambulancekørsel kaldes A-kørsel, og det er netop A-kørslerne, som Region Syddanmark måler på, når de måler responstiderne.
  I løbet af de første 14 dage har Respons og Bios tilsammen næsten opnået samme responstider som Falck havde de sidste tre måneder.
  Hvis man til gengæld sammenligner de to første uger i september i år med tredje kvartal 2014, så tegner der sig et andet billede. I tredje kvartal 2014 var responstiden 7,8 minutter, mens den for de første to uger her er 8,6 minutter.
  Vil man dykke nærmere ned i responstiderne, så kan man kigge i tabellen nedenfor.
  
  